ฟลาย

ฟลาย (Fly) วงร็อคสัญชาติไทย ก่อตั้งวงเมื่อปี พ.ศ. 2539 - 2547 ในสไตล์ออลเทอร์นาทิฟร็อก ภายใต้สังกัด จีเอ็มเอ็ม แกรมมี่ ซึ่งประสบความสำเร็จเป็นอย่างมาก โดยมีเพลงฮิตอมตะ อย่างเช่น เพลง ชาวนากับงูเห่า เพลง บิน และเพลง ใบไม้ เป็นต้น

**ประวัติ**
ฟลายเริ่มฟอร์มวงเล่นดนตรีอยู่ด้วยกันในผับที่จังหวัดเชียงใหม่ เมื่อมีโอกาสเข้ามากรุงเทพ ก็ได้มาเล่นดนตรีอยู่ที่ผับ "นิวเคลียร์" อยู่ 1ปี และ "โคล่า มิวสิก ฮอลล์" ต่ออีก 2 ปี ก่อนจะกลับไปเล่นดนตรีที่เชียงใหม่กันอีกครั้ง พร้อมกับทำ เดโมเทป ไปเสนอกับค่ายเพลง ในที่สุดพวกเขาก็ได้มีผลงานออกมากับทางค่ายแกรมมี่ เอนเตอร์เทนเมนต์ ในปี พ.ศ. 2539 กับอัลบั้มแรกที่ชื่อ "Fly 12 ปีก" ซึ่งถือเป็นวงร็อกแปลก แหวกตลาด ซึ่งมีแบบอย่างการแต่งตัว กับทรงผมโล้นเตียนของ "อี๊ด" นักร้องนำ มีเพลงดังอย่าง "บิน" และ "ใบไม้" ซึ่งได้รับความนิยมในขณะนั้น
วง fly ประสบความสำเร็จอย่างสูงในปี พ.ศ. 2543 กับอัลบั้มชุดที่ 3 "fly 2 k" โดยเฉพาะเพลง "ชาวนากับงูเห่า" ซึ่งอัลบั้มของพวกเขาในชุดนี้มียอดขายทะลุล้านตลับ ซึ่งต่อมาเพลงชาวนากับงูเห่า ได้กลายเป็นเพลงสัญลักษณ์ประจำวงนี้ไปในที่สุด
ในปี 2547 ได้มีการเปลี่ยนแปลงสมาชิก โดยอี๊ดลาออกจากวงเพื่อทำผลงานเดี่ยวในเพลงแนวลูกทุ่งลูกกรุงเพื่อชีวิต รวมถึงอัลบั้มเดี่ยวเพลงสตริงในสไตล์ป๊อบร็อค ภายใต้ชื่ออัลบั้ม บินเดี่ยว ในสังกัดเดิม ทำให้นักร้องนำถูกเปลี่ยนเป็น เอ๊ด อาวุธ นุชนิล มือเบสและนักร้องนำวง สิบล้อ เข้ามารับหน้าที่เป็นนักร้องนำในอัลบั้ม Modifly ซึ่งเป็นผลงานอัลบั้มชุดสุดท้ายก่อนที่จะยุบวง
หลังจากยุบวงแล้ว ต่อมาในปี 2548 แจ็คซึ่งเป็นมือกีตาร์ได้ทำอัลบั้มเดียวในนาม แจ็คคูล่า ภายใต้สังกัดจีราฟ เรคคอร์ด ในเครือแกรมมี่ ส่วนอี๊ด อดีตนักร้องนำ ได้ตั้งวงดนตรีใหม่และออกอัลบั้มในนาม Daddy Dog ภายใต้สังกัดค่ายเพลงของตัวเอง ในปี 2551

**สมาชิก**
สำราญ ช่วยจำแนก (อี๊ด) - ร้องนำ
*อาวุธ นุชนิล (เอ๊ด) - ร้องนำ (เฉพาะอัลบั้ม Modifly)
*คมจักร บุญรอด (แจ็ค) - กีต้าร์
*ประทีป บิดาเรือน (เท็น) - กีต้าร์
*พันธ์วิวัฒน์ สโรบล (อ๊อบ) - เบส
*ชาลี สาลี่ (ชาลี) - กลอง
*ประวีณ เปี่ยมนิติกร (วิน) - คีย์บอร์ด

**ผลงานเพลง**

**อัลบั้มหลัก**

**อัลบั้มเดี่ยว (เพลงลูกทุ่ง)**
โดยในอัลบั้มนอกรอบเป็นอัลบั้มเดี่ยวของอี๊ด วงฟลายโดยการนำเพลงเก่ามาขับร้องเป็นลูกทุ่งและเรียบเรียงใหม่

**อัลบั้มเดี่ยว (เพลงสตริง)**

**อัลบั้มรวมเพลง**
 Superstar Project ฟลาย (30 พฤศจิกายน 2543)- The Best Selected ฟลาย (16 ตุลาคม 2544)- Best of ฟลาย (9 ตุลาคม 2557)- อี๊ด นอกรอบ (27 กรกฎาคม 2558)- Signature Collection of Fly (ธันวาคม 2560)

**เพลงประกอบละคร**
 ปี 2540 เพลง เสียแรงเปล่า (ประกอบละคร เงามรณะ ทาช่อง 5) - ปี 2543 เพลง รักไม่มีวันตาย (ประกอบละคร เพลงผีบอก ทางช่อง 5)- ปี 2544 เพลง ไม่เสียใจเลย (ประกอบละคร ตะวันตัดบูรพา ทางช่อง 5) - ปี 2551 เพลง ดำเนินสะดวก (ประกอบละคร เพลงประกอบละคร ตลาดน้ำดำเนินรัก ภาค 2 ทางช่อง 3)- ปี 2553 เพลง หันหลังชนกัน (ประกอบละคร คู่เดือด ทางช่อง 3)- ปี 2562 เพลง อย่าโอดครวญ (ประกอบละคร ฝ่าดงพยัคฆ์ ทางช่อง พีพีทีวี 36)

**รางวัลที่ได้รับ**
 ปี 2539 รางวัลพระราชทาน โดย สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี สาขา เพลงยอดเยี่ยม ในเพลง ใบไม้ จากอัลบั้มชุด Fly 12 ปีก- ปี 2544 รางวัลสีสันอะวอร์ดส์ ครั้งที่ 14 สาขา ศิลปินกลุ่มร็อคยอดเยี่ยม, Producer ยอดเยี่ยม, เพลงยอดเยี่ยม เพลง บินเอย จากอัลบั้มชุด Flyman- ปี 2552 รางวัลแชนแนล วี ไทยแลนด์ มิวสิกวิดีโอ อวอร์ดส #6 ไทยประดิษฐ์ รางวัลพิเศษมอบให้กับศิลปินที่โตมาด้วยกันกับแชนแนลวี

**อ้างอิง**

**แหล่งข้อมูลอื่น**
  แฟนเพจของวงฟลาย
หมวดหมู่:กลุ่มดนตรีออลเทอร์นาทิฟร็อกสัญชาติไทย
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีไทยในยุค 1990
หมวดหมู่:กลุ่มดนตรีไทยที่ก่อตั้งในปี พ.ศ. 2539